European Young Conservatives

European Young Conservatives (EYC) on eurooppalaisten konservatiivisten ja keskustaoikeistolaisten puolueiden nuorisojärjestöjen kattojärjestö.

Vuodesta 2014 eteenpäin järjestöön on kuulunut 26 poliittista nuorisojärjestöä kahdestakymmenestäkahdesta eri maasta ja alueelta, sekä lisäksi neljä yhteistyöjäsentä. EYC on itsenäinen järjestö, jolla ei ole suoraa yhteyttä mihinkään eurooppalaiseen puolueeseen, mutta järjestöllä on kahdenvälinen yhteistyösuhde Alliance of Conservatives and Reformists in Europe (ACRE) -järjestön kanssa.

EYC on International Young Democrat Union-järjestön täysjäsen.

Historia
EYC:n perustivat elokuussa 1993 Britannian konservatiivipuolueen, Tanskan konservatiivisen kansanpuolueen ja Islannin itsenäisyyspuolueen nuorisojärjestöt. Perustamista johti Andrew Rosindell, joka toimi Britannian konservatiivipuolueen nuorisojärjestön puheenjohtajana. 

EYC syntyi, kun keskustaoikeistolainen Democrat Youth Community of Europe (DEMYC) jakaantui kahtia. Suurin osa silloisesta järjestöstä jatkoi kristillisdemokraattisella linjalla, ja Rosindellin johtama pienempi osa konservatiivisella linjalla. Kaksi keskeisintä erimielisyyden aihetta olivat näkemys talousliberalismista sekä suhtautuminen liittovaltiokehitykseen. 

Rosindell johti EYC:tä vuodesta 1993 vuoteen 1997. Järjestö koulutti ja ohjasi uusia demokraattisia poliittisia puolueita Venäjällä, Valkovenäjällä ja Azerbaijanissa. 

EYC on järjestänyt kongresseja Varsovassa (2012), Istanbulissa (2014) sekä Prahassa (2012, 2013 ja 2015). Lisäksi järjestö on organisoinut Freedom Summit-tapahtumia Cambridgessa (2014 ja 2015) sekä Portossa (2016). Järjestöllä on ollut poliittisia kesäleirejä Tukholmassa (2014) ja Tbilisissä (2016).

 Eroamiset ja erottamiset 
Perussuomalaiset Nuoret erosi järjestöstä toukokuussa 2017 johtuen Turkin AK-puolueen nuorisojärjestön läsnäolosta järjestössä.

Turkin hallintoa ja islamia koskevan kritiikin johdosta Viron konservatiivisen kansanpuolueen nuorisojärjestö Sinine Äratus erotettiin kesäkuussa 2017.

Jäsenet
EYC:lla on 26 jäsenjärjestöä:
 Maa Nuorisojärjestö Puolue  Prosperous Armenia Youth Prosperous Armenia  BPF Youth BPF Party  Jong N-VA N-VA  YBWC -  Mladí konzervativci Občanská demokratická strana  Huxa People's Party  Young Conservatives of Georgia Conservative Party of Georgia  Young Reformer Alliance for Progress and Renewal  Young Alternative for Germany Alternative for Germany  Young Independents Independence Party Conservatives and ReformistsConservatives and Reformists  Youth for Freedom -  Likud Likud  For Fatherland and Freedom/LNNK Youth Club For Fatherland and Freedom/LNNK  Junge FBP Progressive Citizens' Party  Electoral Action of Poles in Lithuania Youth Organisation Electoral Action of Poles in Lithuania  Adrenalin (ADR-nuoret) Vaihtoehtoinen demokraattinen reformipuolue ADR  Progress Party's Youth Edistyspuolue (Norja)  Law and Justice Youth Forum Laki ja oikeus  People's Youth (Portugal) Democratic and Social Centre – People's Party  New Republic Youth New Republic (Romania)  Young SVP Swiss People's Party  AK Party Youth Justice and Development Party (Turkey)  Conservative Future Conservative Party  Conservative Future Scotland Conservative Party  Young Unionists Ulster Unionist Party

Yhteistyöjäsenet
 Maa Nuorisojärjestö Puolue  Young Liberals Liberal Party of Australia  Conservative Party of Canada Conservative Party of Canada  New Zealand Young Nationals New Zealand National Party  Young Republicans Republican Party

Lähteet

Luokka:Kansainväliset järjestöt